### Beslutningstema

Det skal besluttes, om der kan gives dispensation til isætning af tre-lags trævinduer iht. lokalplan nr. 159-721 på ejendom i [adresse], Rømø

### Sagsfremstilling

Ejeren af ejendommen [adresse], [adresse], 6792 Rømø har indsendt en ansøgning om dispensation fra lokalplanen til udskiftning af vinduer. Det omhandler, at der ønskes isat tre-lags trævinduer, fremfor enkelt lags glas fastholdt i kitfals med mulighed for koblede rammer eller forsatsrammer.

Ejeren begrunder ansøgning med at,

*Da de nuværende vinduer og døre i helårshuset på [adresse] er udført i plastik, der er utilstrækkelige i bæredygtighed, sikkerhed og udseende, er det ønsket at samtlige vinduer og døre i huset udskiftes. De eksisterende vinduer og tre ud ad fire døre er plastik, samtlige buede staldvinduer er udført i jern med et-lags glas. Ønsket er at udskifte de eksisterende elementer til tre-lags trævinduer i bondehusstil, så huset opnår en forbedret klimaskærm, indeklima, bæredygtighed samt selvfølgelig udseende.*

*Ved at skifte vinduer og døre til elementer der har en større bæredygtig værdi, sikres husets levetid. Dette vil bidrage til lokalplanens formål med at ”sikre bevaring af en række ældre ejendomme i området” (Lokalplan 159-721 side 22).*

*Et-lags glas med kit og forsatsrammer har en utilstrækkelig uværdi ift. tre-lags glas. Dette påvirker bæredygtigheden af huset ift opvarmning (varmekilden i huset er i dag elvarme og brændeovn) og dermed værdien af huset.*

*Det er ikke muligt at få byg garanti på vinduer opført med kit – hverken som et-lags glas med forsatsramme eller koblede vinduer med de lokale håndværkere der er søgt tilbud fra. Det er uforsvarligt at udføre så stor en investering uden byggaranti.*

*Da [adresse] klima er væsentligt udsat for stærk sol, meget vind og salt i luften, grundet dens geografi og placering, er vedligeholdelsen klimaskærmen mere omfattende end på tilsvarende huse andre steder i kommunen. Hvis kittede vinduer skal anvendes, vil dette medføre større driftsomkostninger i sammenligning med trævinduer med tre-lags glas.*

*Da de i lokalplanen beskrevne vinduer ikke vil bidrage ydermere til kulturmiljøet end turisternes nydelse (hensigten med lokalplanen) og derimod ikke bidrager til langvarige klimasikring af huset, håbes det at der kan gives dispensation i dette tilfælde. Især da de ønskede vinduer er udført i samme bondehusdesign som vil forskønne huset (med samme nydelse for turisterne), men som har en højere uværdi og væsentlig længere levetid.*

Ejendommen er omfattet af Lokalplan nr. 159-721 og Kommuneplantillæg nr. 124-721 for [adresse], der er vedtaget d. 27 oktober 2022.
Ejendommen er SAVE registreret med bevaringsværdi 4, og er registeret med opførelses år 1634.

Lokalplanen foreskriver i § 7.11, at vinduer, skodder, luger og porte udføres i træ og males hvide eller grønne (se bilag D), med mindre det kan dokumenteres at de oprindeligt har haft andre farver.

Den udvendige vinduesramme skal udføres i træ og med enkelt lag plant glas fastholdt i kitfals. Der kan monteres koblede rammer eller forsatsrammer.

Robin Nissen og ramme i øverste rude skal følge vindueshullets facon. Således skal vinduet, hvor der er lavet buet stik i muren, følge buen og der må ikke isættes andet dækningsmateriale i buen.

Lokalplanen foreskriver derudover i § 7.16 At jernvinduer skal bevares. Ved udskiftning af jernvinduer skal nye vinduer være i jern og have samme udseende som de oprindelige.

Ansøgningen er i strid med lokalplanens bestemmelser for, hvordan vinduerne skal udføres.

Derudover er der ikke tidligere blevet ansøgt dispensation fra lokalplanens ovenstående bestemmelser.

Lokalplanen har til formål at,

* Optage bevaringsværdig bebyggelse og fastlægge bestemmelser for bevaring af disse.
* Sikre mulighed for fornyelse og udvikling af [adresse] eksisterende bebyggelse.
* Fastlægge bygningsregulerende bestemmelser, som sikrer en arkitektonisk kvalitet og sammenhæng i områdets bebyggelse.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der meddelelse afslag til isætning af tre-lags trævinduer, da et afslag danner præcedens og vil udelukke muligheden for fremtidig isætning af tre-lags trævinduer i lokalplanområdet.

### Beslutning

Indstillingen godkendt.